Zanimiv je porast močnih neodvisnih kandidatov tako na vzhodu kot tudi na jugu in v notranjosti države. Po mnenju Relkovića to kaže, da se tudi brez močne strankarske podpore neodvisni kandidati lahko politično okrepijo, res pa je, da niso vsi neodvisni kandidati tudi res neodvisni, saj so prej tako ali drugače pripadali določeni politični opciji ali stranki. V Večernjem so opozorili tudi na veliko število neveljavnih glasovnic v Splitu, kar bi lahko kazalo na protest ljudi, ki niso zadovoljni z danim izborom.